"FDA" وت: ئەو چارەسەرە کە لەژیر مارکەی "Zurzuvae" فرووشیەێد، رەزامەنی لەبانی دریایە و ری هەس تا ماوەی 14 رووژ لە رووژیگ یەک گلە بخوریەێد.
وە لەوەر ئەوە ک خەمۆکی دویای مناڵبوین هیلێد زیان وە پەیوەندی داڵگ و کوورپە بڕەسێد، هاتێ کاریگەری بەدیگ لەبان گەشەکردن لەش و سوزداری کوورپەگە بیاشتوود، وەگورەی قسەی دکتۆر تیفانی ئار فیاشونی، وەڕیەوبەر بەش پزشکی دەروینی لە سەنتەر خوەراک و دەرمان ئەمریکی.
خەمۆکی دویای مناڵبوین بیمارییگ دەروینیە کە توەنێد لە نزیکەی یەک لە هەر هەفت داڵگ نوو تویش بارێد.
خەمۆکی دویای مناڵبوین بیمارییگ دەروینی رخبەرە، ک  خانمەیل هەس وە دڵتەنگی و تاوانباری و بی بەهایی کەن، و  هاتێ هویر لە زیانرەساننن وە خوەیان یا کوورپەیان بکەن.
